open-index/open-wikipedia-markdown huggingface dataset:
Kasvuhoone

**Kasvuhoone** ehk **triiphoone** on taimede, enamasti kultuurtaimede kasvatamiseks mõeldud, üldjuhul valgust läbilaskvast materjalist seinte ja katusega rajatis. Vähem levinud sõna on kasvumaja.

Kasvuhooned võivad olla köetavad või mitte, samuti erinevad nad piirete (näiteks klaas, kile) ning kandetarindite materjali (näiteks puit, metall) poolest.

Piisava ventilatsiooni tagamiseks peab kasvuhoone piirete pinnast olema umbes 1/5 avatav.

Hollandis on köögivilja kasvatamine kasvuhoonetes nii levinud, et 2000. aastal hõlmasid kasvuhooned seal 10 526 hektarit ehk 0,25% Hollandi maismaast.

## Vaata ka
* Aed
* Katmikala
* Kasvuhooneefekt
* Külmlava
Vaiko Eplik ja Eliit

**Vaiko Eplik ja Eliit** on Vaiko Epliku muutuva koosseisuga muusikaprojekt. 

2025. aastal kuuluvad Eliidi koosseisu Eplik, kitarrist Sten Šeripov, bassist Kostja Tsõbulevski ja trummar Kristjan Kallas. 

Eliidis on kaasa teinud:
* Jaan Pehk
* Jarek Kasar (Chalice) 
* Madis Aesma
* Aapo Ilves
* Kristel Eplik
* Evelin Pang
* Taavi Tammearu
* Raul Saaremets
* Riho Sibul
* Erik Morna
* Lili Lind
* Sten Šeripov
* Konstantin Tsõbulevski
* Kallervo Karu
* Kristjan Kallas

## Viited

## Välislingid
* R2 Live: Vaiko Eplik ja Eliit (ETV 2013)
Emmylou Harris

**Emmylou Harris** (sündinud 2. aprillil 1947 Birminghamis Alabama osariigis) on USA kantrilaulja ja laulukirjutaja.

Aastal 2018 pälvis ta Grammy elutööauhinna.

## Välislingid
*Ametlik koduleht
*Emmylou Harris Dutch Homepage
*
Väljapääs puudub

**"Väljapääs puudub"** (inglise keeles tuntud pealkirjade **"Throttle"** ja **"No Way Up"** all) on 2005. aasta põnevik, kus peaosa mängib Grayson McCouch.

## Sisu
Finantsanalüütik Tom (Grayson McCouch) nõustub kaasa lööma Gavini (Adrian Paul) plaanis varastada pangaafääriga 10,6 miljonit USA dollarit. Kõik kulgeb edukalt, aga Tomil tekivad süümepiinad ja ta tahab kõike enne hommiku saabumist olematuks teha. Probleemiks saab aga tema auto, mis käima ei lähe, ja kuna on hilisõhtu, pole parkimismajas enam kedagi. Jalgsi majast välja pääseda pole ka võimalik, kuna uksed on lukus ja ainukest autokaldteed valvab suur maastur, mis Tomi väljapääsu takistab. Algab öö läbi kestev tagaajamisjaht, mille käigus saavad surma süütud kõrvalseisjadki. 

## Osatäitjad
* Grayson McCouch – Tom Weaver 
* Adrian Paul – Gavin Matheson
* Amy Locane – Molly Weaver 
* Dan Mundell – Eddie 

## Välislingid
*  
* "No Way Up" DVD at andrico.ee
Nancy Himma

**Nancy Himma** (varem ka **Nancy Rink** ja **Nancy Himma-Mantsik**; esinejanimega **Nancy**; sündinud 23. mail 1965 Tallinnas) on eesti diskolaulja.

## Lauljatee

Muusikute suguvõsast pärit Nancy jõudis estraadini varieteelauljast ema Els Himma (1940–2025) ja trummarist isa Lembit Himma (1931–2022) jälgedes. Laulmist hakkas ta õppima 5. klassi õpilasena, 15-aastaselt juba teadis, et temast saab laulja. 1987. aastal osales ta lauljate konkursil "Kaks takti ette" ning tal olid ka mõned teleesinemised ansambliga Paraad.

Nancy laulis Viru Varietees ja Mainori tantsutrupiga Viking Line'i laeval, kus ta oma kavaga silma jäi. Sõlmitud tutvuste kaudu liikus edasi sooloartistina. Produtsentide Alar Kotka, Ilmar Laisaare ja Pearu Paulusega koostööd tehes hakkas Nancy esitama tantsumuusikat. Valminud lood said hittideks, tõid kaasa suure edu ning esinemised kontsertidel ja suvetuuridel mitme aasta jooksul. Nancy tegutses artistina aktiivselt aastatel 1995–1998, seejärel tõmbus tagasi, ent lauljana tegutseb ta aeg-ajalt siiani.

## Diskograafia
Esimene lugu oli "Mul luba loota", teisena sai loodud laul "Aeg peatub". Sellele järgnenud edukas "Hellalt hoida mind" on eestikeelne versioon Taylor Dayne'i laulust "Tell It To My Heart". Hitiks kujunesid ka "Pilgud ja nooled", "Sa muutsid kõik", "Jälle riskin" jt. Tema ainus CD-album "Nancy" ilmus 1996. aastal.  

## Poliitiline tegevus
2002. aasta kohaliku omavalitsuse volikogude valimistel kandideeris Nancy Rink Tallinna linna 5. ringkonnas Rahvaliidu nimekirjas, ta kogus 13 häält ega osutunud valituks.

## Isiklikku
Nancy Himma on ratsaspordihuviline, ratsutamistreeninguid alustas 11-aastaselt. Ta toitub tervislikult ning tema päevaste tegevuste hulka kuuluvad keha venitamine, jooga, harjutused hantlitega, lümfidrenaaž ja kompleksne näovõimlemine.

Nancy Himma on olnud kolm korda abielus. Tal on poeg Mihkel Rink ja tütar Anna-Lisa Himma. Aastatel 2004–2009 oli ta abielus ettevõtja Aivar Mantsikuga.

## Tunnustus
* 2025 – Eesti Popmuusika Aastaauhind (Kuldne Plaat) panuse eest Eesti muusikasse

## Viited

## Kirjandus
* Els, Nancy ja Anna-Liisa - kolm kanget daami kroonika.delfi.ee, 3. oktoober 2011
* Nancy pääses kaks korda üle noatera surmasuust digiajakirjad.postimees.ee, 19. mai 2025

## Välislingid
*
*
* Käbi ei kuku... Els ja Nancy Himma vikerraadio.err.ee, 24. märts 2019
Noore Wertheri kannatused

**"Noore Wertheri kannatused"** on saksa kirjaniku Johann Wolfgang von Goethe 1774. aastal avaldatud kiriromaan, mis on üks olulisemaid teoseid saksa kirjanduses tormi ja tungi perioodist.

## Sisu
Romaanil puudub väline tegevusliin. Sündmused on edasi antud läbi Wertheri kirjade oma sõbrale Wilhelmile. 

Sündmustik algab Wertheri kolimisega (väljamõeldud nimega) Wahlheimi külla. Seal vaimustub noor ja emotsionaalne Werther nii küla ümbritseva looduse ilust kui seal elavate talupoegade lihtsast olekust. Ühel peol kohtab Werther Lottet (Charlotte S.) – noort ja ilusat naist, kes pärast ema varajast surma on sunnitud hoolitsema oma väiksemate õdede-vendade eest – ning armub temasse silmapilkselt. Kuid Lotte on juba kihlatud ning nii peab nende vahekord jääma sõpruseks.

Hoolimata hingevalust, jätkab Werther Lotte külastamist ning saab sõbraks ka tema kihlatu Albertiga. Lõpuks, leidmata hingerahu, otsustab Werther Wahlheimist lahkuda ning asub elama Weimarisse, kus ta alustab oma ametnikukarjääri. Kuigi alguses väidab Werther oma eluga rahul olevat, pettub ta peagi teda ümbritsevate ametnike kiibitsemises ja südametus karjerismis ning otsustab naasta Wahlheimi. Vahepeal on Lotte abiellunud ning Wertheri meeleheide süveneb veelgi. Lõpuks palub Lotte Wertherit, et ta neid nii sageli ei külastaks, kuna loodab nii vähendada Wertheri kannatusi.

Werther mõistab, et üks kolmest, kas Lotte, Albert või ta ise, peab elust lahkuma. Suutmata kellegi haiget teha ning veel vähem kedagi tappa, otsustab ta enesetapu kasuks. Werther saadab Albertile kirja, kus palub kahte revolvrit, ettekäändega, et ta sõidab reisile. Pärast revolvrite saamist tulistab ta endale pähe. Werther maetakse vaikselt, ilma tseremoonia ning vaimuliketa.

## Vaata ka
* Wertheri efekt

## Välislingid

* Peeter Olesk, "Romaaniülikool: J. W. Goethe "Noore Wertheri kannatused"" – Eesti Päevaleht 13. aprill 2007.
Wilhelmina

**Wilhelmina** (täisnimega **Wilhelmina Helena Pauline Marie**; 31. august 1880 – 28. november 1962) oli Madalmaade kuninganna aastatel 1890–1948. Ta tõusis troonile pärast isa kuningas Willem III surma 23. novembril 1890, olles vaid kümneaastane. Noore ea tõttu täitis kuni tema 18. sünnipäevani regendi rolli tema ema, kuninganna Emma. 

Wilhelmina oli troonil üle 57 aasta, olles üks pikima valitsusajaga monarhe Madalmaade ajaloos. Tema valitsusaeg hõlmas suuri poliitilisi ja ühiskondlikke muutusi, sealhulgas Esimest ja Teist maailmasõda. Teise maailmasõja ajal põgenes ta koos valitsusega eksiili Londonisse, kust ta jätkas rahva toetamist raadiosaadete kaudu ning sai sümboliks Hollandi vastupanule natsiokupatsiooni ajal.

30. aprillil 1948 loobus ta ise troonist oma tütre Juliana kasuks, soovides pühenduda usule ja eraklikumale elule. 

Ta suri 28. novembril 1962 ning on maetud kuningliku perekonna hauakambrisse Delfti Nieuwe Kerk'i.

## Perekond
Kuninganna Wilhelmina abiellus prints Hendrikiga 7. veebruaril 1901. Nende abielust sündis üks tütar.
* Printsess Juliana (Juliana Louise Emma Marie Wilhelmina, 1909–2004), kes valitses Madalmaade kuningannana aastatel 1948–1980.

## Viited
Willem III

**Willem III** (täisnimega **Willem Alexander Paul Frederik Lodewijk**; 19. veebruar 1817 – 23. november 1890) oli Madalmaade kuningas ja Luksemburgi suurhertsog aastatel 1849–1890. Ta sai võimule pärast oma isa, kuningas Willem II surma 17. märtsil 1849. 

Pärast tema surma 23. novembril 1890 sai Madalmaade kuningannaks tema tütar Wilhelmina. Luksemburgi troon läks üle tema onupojale Adolphe'ile, sest seal kehtiv Saali õigus ei lubanud naisel valitsejaks asuda.

Luksemburgi paljukeelsuse tõttu on ta tuntud ka **Wëllem III** (letseburgi keeles), **Guillaume III** (prantsuse keeles) ja **Wilhelm III** (saksa keeles) nime all.

## Perekond

Kuningas Willem III esimene abikaasa oli Württembergi printsess Sophie ja neil oli kolm last:
* prints Willem (1840–1879)
* prints Maurits (1843–1850)
* prints Alexander (1851–1884)

Teine abikaasa oli Waldecki ja Pyrmonti printsess Emma ja neil oli üks laps:

* printsess (kuninganna 1890–1948) Wilhelmina (1880–1962)
Philippe I (Belgia)

**Philippe I** (sündinud 15. aprillil 1960 Brüsselis) on alates 21. juulist 2013 belglaste kuningas. 

## Lapsepõlv ja haridus
**Philippe Léopold Louis Marie** (hollandipäraselt *Filip(s) Leopold Lodewijk Maria*) sündis 15. aprillil 1960 Liège'i printsi Alberti ja Paola Ruffo di Calabria vanima pojana. Tema ristivanemad olid kuningas Léopold III ja Donna Luisa Ruffo di Calabria. 

Ta õppis 1978–1981 Belgia Kuninglikus Sõjaväekoolis; pärast seda Oxfordi ülikoolis ja Stanfordi ülikoolis ning 1985 sai magistrikraadi politoloogias. 

1980. aastal sai ta leitnandi auastme ning koos sellega omandas hävituspiloodi ja langevarjuri eriala. Ta õppis 1989 Kuninglikus Kõrgemas Kaitseväe Instituudis ning sai koloneli auastme. Kaksteist aastat hiljem, 25. märtsil 2001 sai printsist kindralmajor ja kontradmiral.

Troonipärijana oli tema tiitel Brabanti hertsog.

## Perekond
Printsi polnud kunagi seostatud ühegi naisega, seega tuli tema kihlus Belgia aadlisoost Mathilde d'Udekem d'Acoziga 1999. aasta novembris kõigile üllatusena. Nad abiellusid sama aasta 4. detsembril Brüsselis. Paaril on neli last:

* printsess Elisabeth (s. 2001)
* prints Gabriel (s. 2003)
* prints Emmanuel (s. 2005)
* printsess Eléonore (s. 2008)

Philippe'i kuningaks saades sai tema abikaasast Mathildest esimene Belgia päritolu kuninganna.

## Teekond troonile
Kui troonil oli veel tema onu, kuningas Baudouin, koheldi Philippe'i kui troonipärijat, ehkki tegelikult oli nende vahel veel tema isa. Baudouini surma järel saigi kuningas Albertist, mitte Philippe'ist, nagu oldi arvatud.

Hiljem sattus prints oma konservatiivse meelestatuse tõttu Belgia avalikkuse kriitika alla. Enne abielu kutsuti teda troonipärimisjärjekorrast välja astuma ning oma kohta loovutama mõnele kuningliku perekonna liberaalsemale liikmele. 

Juulis 2013 teatas kuningas Albert II, et loobub terviseprobleemide tõttu troonist. 21. juulil 2013 andis ta võimu üle kroonprints Philippe'ile, kellest sai esimene sellenimeline Belgia kuningas.

Ta külastas aprillis 2019 Eestit.

## Välislingid

* Prints Philippe'i Fond
Daliyya Itsik

**Daliyya Itsik** (kasutatakse ka nimekuju *Dalia Itzik*; heebrea keeles דליה איציק; sündinud 20. oktoobril 1952 Jeruusalemmas) on Iisraeli poliitik. Aastail 2006–2009 oli ta Iisraeli parlamendi Knesseti esimees, 1. juulist 15. juulini 2007 Iisraeli presidendi kohusetäitja, olles ühtlasi esimene naine mõlemal ametikohal.

## Elulugu
Ta sündis Iraagi juutide perekonnas. Ta on lõpetanud Jeruusalemma Efrata Õpetajate Seminari ning Jeruusalemma Heebrea Ülikooli bakalaureusekraadiga kirjanduse ja ajaloo erialal. Herzliyya Interdistsiplinaarsest Keskusest on ta omandanud ka õigusteaduse bakalaureuse kraadi.

Töötanud õpetajana, astus ta Iisraeli Tööparteisse ja siirdus poliitikasse. Tema esimeseks silmapaistvaks poliitiliseks ametikohaks sai Jeruusalemma abilinnapea amet, kust ta valiti 1992. aastal Knessetisse. Sellest ajast on ta kuulunud kõigisse parlamendi koosseisudesse. Tööpartei valitsustes on ta olnud kaubandus-, keskkonna- ja sideminister.

Novembris 2005 astus ta Ari'el Sharoni asutatud uude Kadima parteisse ning 4. mail 2006 valiti ta Knesseti esimeheks. Knesseti esimehe koht on riigis tähtsuselt teine ametikoht, seepärast, kui seksuaalses ahistamises süüdistatud president Moshe Katsav peatas 25. jaanuaril 2007 kolmeks kuuks oma volitused, täitis Itsik riigipea kohuseid. Pärast Katsavi tagasiastumist sama aasta 1. juulil vannutati ta 15 päevaks presidendi ajutiseks kohusetäitjaks. 15. juulil 2007 andis ta ameti üle uuele presidendile Shim'on Peresele.

## Isiklikku
Daliyya Itsik on abielus ja kolme lapse ema. Ta valdab heebrea ja inglise keelt.
Vanalestaadiuslus

**Vanalestaadiuslus** on luterlik lestaadiusluse äratusliikumise suurim suund, millel on pooldajaid peamiselt Soomes, Norras, Rootsis, Saksamaal, Venemaal, Eestis ja Ameerika Ühendriikides.

Kuigi lestaadiuslus sündis Rootsis, on enim lestaadiuslasi soomlaste seas: eri arvestuste järgi on Soomes umbes 80 000 – 150 000 vanalestaadiuslast. Eestis on registreeritud nende kogudus Eesti Luterlik Rahuühendus.

Vanalestaadiuslased kasutavad enda kohta ka nimetusi *usklikud*, *Jumala lapsed*, *Siion*, *Jumala riik*, *elav kristlikkus*, *meie kristlikkus*.

Vanalestaadiuslaste tegevuse oluline juht on *seurad* ehk kokkutulek. Nad kogunevad kirikutesse, kodudesse või rahuühenduste hoonetesse kuulama jutlusi ja laulma kirikulaule ning vaimulikke laule oma lauluraamatust "Siioni laulud". Soome kohalike rahuühenduste katusorganisatsioon on Suomen rauhanyhdistysten keskusyhdistys (SRK). Tartus toimib SRK sõsarorganisatsioon, Eesti Luterlik Rahuühendus, Rootsis Sveriges Fridsföreningarnas Centralorganisation ja Ühendriikides Laestadian Lutheran Church. Peale iganädalaste kokkutulekute korraldab SRK igal aastal suvise kokkutuleku, mis on vanalestaadiuslaste suurim üritus. SRK teeb koos oma sõsarorganisatsioonidega misjonitööd mitmes riigis ning avaldab raamatuid ja helisalvestisi. Ühendusel on kolm rahvaõpistut ja kuus laagrikeskust, kus korraldatakse leerilaagrite hulgas ka teistsuguseid laagreid. Vanalestaadiuslased teevad misjonitööd 16 riigis.

Vanalestaadiuslus on üks kolmest lestaadiuslaste liikumisest, mis on üksteisest 20. sajandi alguse lõhenemises eraldunud. Pärast seda on ette tulnud ainult üksikuid lõhenemisi. Liikumine on tugevalt kollektiivne ning rõhutab erinevaid usuasju võrreldes luterlusega.

Tuntuimad vanalestaadiusluse jooned on eksklusiivne õpetus kogudusest, pattude andestus sõnadega "Jeesuse nime ja vere läbi on kõik patud andeks" ning muuhulgas televisioonisaadete, teatri, raseduse vältimise, homoseksuaalse käitumise, alkoholi tarvitamise ja abielueelse suguelu vastalisus.

## Vanalestaadiuslus Eestis

Eesti vanalestaadiuslased toimivad Eesti Luterlikus Rahuühenduses. Ühendus alustas tegevust 1996. aastal Tartus. Lisaks Tartule peavad vanalestaadiuslased kokkutulekuid praegu Tallinnas ja vahel ka teistes kohtades. 

Eestis korraldatakse kokkutulekuid, suvekuud välja arvatud, igal kuul ühe nädalalõpu jooksul harilikult nii, et reedel ja laupäeval kogunetakse Tartus ja pühapäeval Tallinnas. Jutlustajad tulevad kokkutulekutele Soomest, aga kõned tõlgitakse eesti keelde. Kokkutuleku toimumiskohtadeks on kirikud ja kohalike vanalestaadiuslaste kodud.

## Välislingid
* Mis on vanalestaadiuslus
* Nõnda me usume
Kalbuse liigikaitseala

**Kalbuse liigikaitseala** oli Eesti kaitseala Viljandi maakonnas Viljandi vallas.

Kaitseala pindala oli 127,6 hektarit.

Kaitseala loodi 1992. aastal väike-konnakotka elupaiga kaitseks.

2010. aastal algatati määruse eelnõu Kalbuse liigikaitseala kaitse alla võtmise otsuse tühistamiseks. Põhjuseks toodi, et väike-konnakotkas polnud kaitsealal pikka aega pesitsenud ning tema pesapaik oli olemas väljaspool kaitseala, teised looduskaitseväärtused olid aga väikesed.

Loodusobjektide loodusväärtuse puudumise tõttu arvati 7. juulil 2016 Eesti Vabariigi peaministri määrusega Kalbuse liigikaitseala kaitse alt välja. Sama määrusega arvati kaitse alt välja teinegi Viljandi maakonna liigikaitseala – Ikepera.

## Viited
Leslie Nielsen

**Leslie William Nielsen** (11. veebruar 1926 Regina – 28. november 2010 Florida, Fort Lauderdale) oli Kanada näitleja.

Nielsen mängis rohkem kui 100 filmis ja 150 telesarjas ning kehastas rohkem kui 220 tegelast. Tema näitlejakarjäär algas 1948. aastal telesarjades, kus tal õnnestus ainuüksi paari esimese tööaastaga kehastada pooltsada tegelast. Algul mängis ta draamades, vesternides ja armastusfilmides (koomilisi osi hakkas ta mängima alles vanemas põlves). Tema selle aja loomingust on kõige tähelepanuväärsemad rollid ulmefilmis "Forbidden Planet" (1956) ja katastroofifilmis "The Poseidon Adventure" (1972).

Hiljem mängis ta paljudes komöödiafilmides, nende hulgas "Lennuk!" (*Airplane!*; 1980), sarja "Palja relvaga" kolmes filmis (*Naked Gun*; 1988, 1991, 1994), "Valedel jälgedel" (*Wrongfully Accused*; 1998), "2001: A Space Travesty" (2000) ja sarja "Õudne film" kolmes filmis (*Scary Movie 3–5*; 2003, 2006, 2008). Ta mängis neis tõsimeelseid tegelasi, kes ei tee väljagi nende ümber oleva olukorra absurdsusest, kuigi ta ise on sageli kaasa aidanud olukorra koomiliseks muutumisele. Kriitikud ei hinnanud tema rolle kõrgelt, teda ei esitatud kunagi ühelegi tähtsale filmiauhinnale kandideerima, aga rahvale tema filmid meeldisid ja sageli olid need rahalises mõttes edukad. Elutöö eest sai ta 1988. aastal tähe Hollywoodi kuulsuste alleele ja 2001. aastal Kanada kuulsuste alleele.

Nielsen oli neli korda abielus. Tema esimene abikaasa (1950–1956) oli Dominica ööklubilaulja Monica Boyar, teine (1958–1973) Alisande Ullman, kolmas (1981–1983) Brooks Oliver ja neljas (2001 kuni surmani) Barbaree Earl. Teisest abielust sündisid tütred Maura ja Thea Nielsen.

Nielsen oli suurema osa elust kurt ja kandis kuuldeaparaati. Sellest ajendatuna toetas ta ka Parema Kuulmise Instituuti.

## Välislingid
*
Inessa Armand

**Inessa Armand** (sündinud **Élisabeth Pécheux d'Herbenville**; 8. mai 1874 Pariis – 24. september 1920 Naltšik) oli prantsuse päritolu kommunist, kes veetis suurema osa oma elust Venemaal. Ta oli Vladimir Lenini armuke.

## Elukäik
Ta sündis peres, kus prantslasest isa oli ooperilaulja (lavanimega Théodore Stéphane) ja prantsuse-inglise päritolu ema oli Venemaa Keisririigi alam. Pärast isa surma asus ta 1889. aastal koos oma tädiga elama Venemaale. Tädi oli rikka vene tekstiilivabrikantide Armandite koduõpetaja. 

19-aastaselt abiellus ta perepoeg Aleksandr Armandiga. Abielupaar avas vaeslaste kooli. 

Aastal 1903 liitus ta illegaalse sotsiaaldemokraatide töölisparteiga. Inessa jagas propagandalehti ning ta arreteeriti 1907. aasta juunis. Kohtuotsusega määrati talle kaks aastat riigisisest eksiili Mezenis Arhangelski kubermangus.

Pärast Oktoobrirevolutsiooni oli ta Moskva Nõukogu välisliige. Hiljem oli ta  direktor.

Aastal 1920 haigestus ta tuberkuloosi ravides koolerasse ja suri samal aastal, olles 46-aastane.

## Kirjandus
*Pavel Podljašuk. "Seltsimees Inessa". Vene keelest tõlkinud J. Kurm. Eesti Raamat, Tallinn 1968, 174 lk
*Staffan Skott. "Lenini armuke ja teisi vene saatusi: igavene Venemaa toona ja nüüd". Rootsi keelest tõlkinud Vladimir Beekman. Eesti Raamat, Tallinn 2001, 216 lk
*Boriss Sokolov. "Lenini naised". Vene keelest tõlkinud Margus Leemets. Argo, Tallinn 2009, 324 lk
Läti president

**Läti Vabariigi president** (läti keeles *Latvijas Valsts prezidents*) on Läti riigipea. Kuni 1997. aastani oli presidendi valitsusaeg kolm aastat ja pärast 1997. aastat neli aastat. Presidenti asendab Seimi spiiker. 

## Vaata ka
*Läti riigipeade loend
Zulia osariik

**Zulia osariik** on 1. järgu haldusüksus Venezuela (osariik) lääneosas. Piirneb läänes Colombiaga.

Zulia osariik asub Venezuela lahe ääres. Suurim siseveekogu on riimveeline Maracaibo järv. 

Peamine majandusharu on naftatööstus. Osariigis toodetakse 80% Venezuela naftast. Lõunaosas tegeletakse karjakasvatuse ja põllumajandusega.

Halduslikult jaguneb 21 omavalitsusüksuseks.

## Viited


## Välislingid

*Zulia osariigi koduleht
Carla Bruni

**Carla Bruni Tedeschi** (sündinud 23. detsembril 1967 Torinos) on itaalia päritolu prantsuse laulja ja laulukirjutaja, endine supermodell, Prantsusmaa endise presidendi Nicolas Sarkozy abikaasa. Ta kasvas üles Prantsusmaal. Tema õde on näitleja ja režissöör Valeria Bruni Tedeschi.

1990. aastatel töötas Carla Bruni modellina. 2000. aastatel alustas ta lauljakarjääri prantsuse šansooni stiilis.

Carla Bruni on avaldanud mitu stuudioalbumit. Tema debüütalbum "Quelqu’un m’a dit" ilmus 2003. aastal ja selle produtsent oli Louis Bertignac. Album "No Promises" ilmus 2007. aastal ning on valdavalt ingliskeelne. Lisaks on ta välja andnud albumid "Comme si de rien n’était" (2008), "Little French Songs" (2013) ja "French Touch" (2017).

## Viited

## Välislingid
*Carla Bruni koduleht
*Meesteõgija, kes suutis ära võluda Prantsuse presidendi, Postimees, 29. detsember 2007
Kauss

**Kauss** (murdes ka *vaagen, vaanas, liud*) on ümmarguse või ovaalse põhiplaaniga nõgus kõrgete äärtega sööginõu.

Kaussi kasutatakse tavaliselt toidu hoidmiseks või mitmele inimesele serveerimisel. Mõnikord kausist ka juuakse või süüakse.

## Vaata ka
*Piimahapendamise kauss
Pavlovski Possad

**Pavlovski Possad** on linn Venemaal Moskva oblastis, Pavlovski Possadi rajooni keskus. Asub Vohhonka ja Kljazma jõe liitumiskohas, Moskvast 68 km idas Moskva–Vladimiri raudtee ääres.

Linn loodi 1844. aastal mitme küla liitmise teel, millest suurim kandis nime Pavlovo.

Linnas asub  mungaklooster.

Pavlovski Possad on tuntud oma tekstiiltoodete poolest.

## Viited

## Välislingid

*Pavlovski Possadi koduleht
Lääne-Sussex

**Lääne-Sussex** on tseremoniaalkrahvkond Lõuna-Inglismaal La Manche'i ääres.

Ajalooline Sussexi krahvkond jagunes ida- ja lääneosaks juba 12. sajandil, kuid eraldi valitsused said alles 1888. aastal.

Lääne-Sussex jaguneb seitsmeks omavalitsusüksuseks (ringkonnaks):

## Viited

## Välislingid

* https://www.westsussex.gov.uk/
Arun

**Arun** on ringkond (*district*) Lõuna-Inglismaal Lääne-Sussexi krahvkonnas La Manche'i ääres. Ringkond on nime saanud Aruni jõe järgi.

Aruni ringkond jaguneb järgmisteks valdadeks (*civil parish*):

## Viited

## Välislingid

* http://www.arun.gov.uk/
Kent

**Kent** on tseremoniaalkrahvkond Kagu-Inglismaal.

Kent jaguneb 13 ringkonnaks:

## Viited

## Välislingid
* Koduleht
Wiltshire

**Wiltshire** on tseremoniaalkrahvkond Lõuna-Inglismaal.

Krahvkonnas asub Stonehenge.

Wiltshire jaguneb Wiltshire'i ja Swindoni tervikomavalitsuseks. Wiltshire'i tervikomavalitsus moodustati 2009. aastal Kenneti, North Wiltshire'i, Salisbury ja West Wiltshire'i ringkonna liitmise teel.

## Viited

## Välislingid

*https://www.wiltshire.gov.uk/
Hermann von Salza

**Hermann von Salza** (või **Herman von Salza**) nime all on tuntud kaks sõjaväelast:
***[[Hermann von Salza (ordumeister)|Hermann von Salza]]** oli üks Saksa Ordu silmapaistvamaid kõrgmeistreid
***[[Hermann Salza]]** oli baltisaksa sõjaväelane
Sofía (Hispaania kuninganna)

**Tema Majesteet Hispaania kuninganna Sofía** (sünninimi **Sofía Margaríta Viktoría Frederíki** (hispaania keeles *Su Majestad la Reina Sofía de España*; kreeka keeles *Σοφία Μαργαρίτα Βικτωρία Φρειδερίκη Γλύκσμπουργκ*) (sündinud 2. novembril 1938 Ateenas) on kuningas Juan Carlose abikaasa, Hispaania kuninganna 1975–2014.

## Lapsepõlv, vanemad ja õed-vennad
Kreeka ja Taani printsess Sofia sündis Ateenas Hellenite kuninga Pavlos I (1901–1964) ja kuninganna Frederica (1917–1981) vanima lapsena. Sünnijärgselt kuulub ta Schleswig-Holstein-Sonderburg-Glücksburgi dünastiasse. Tema vend oli endine Kreeka kuningas Konstantin II ja tema õde on endine Kreeka ja Taani printsess Irene.

Lapsepõlve veetis kuninganna Sofia Egiptuses ja Lõuna-Aafrika Vabariigis, kus ta vanemad olid Teise maailmasõja ajal eksiilis. Perekond naasis Kreekasse 1946. aastal.

## Haridus
Üldhariduse omandas ta lõplikult Lõuna-Saksamaal Schloss Salemi internaatkoolis ning seejärel õppis Ateenas pediaatriat, muusikat ja arheoloogiat.

Sofia valdab vabalt kreeka, hispaania, saksa, prantsuse ja inglise keelt.

## Abielu ja lapsed
14. mail 1962 abiellus printsess Sophia tulevase Hispaania kuninga Juan Carlos I-ga, kellega ta oli tutvunud 1954. aastal kruiisil Kreeka saartele. Abielludes loobu ta õigustest Kreeka troonile ja astus Rooma katoliku kiriku liikmeks. Lisaks muudeti ta kreekapärane nimi Sophia hispaaniapäraseks Sofiaks.

Sofiast sai Hispaania kuninganna 1975. aastal, kui Juan Carlos I troonile asus.

Kuningapaari lapsed:
* Printsess Elena (sündinud 1963)
* Printsess Cristina (sündinud 1965)
* Kuningas Felipe VI (sündinud 1968)

## Ametlikud kohustused
Kuninganna Sofia saadab kuningas Juan Carlos I visiitidel Hispaanias ja välismaal. Lisaks on ta Kuninganna Sofia Sihtkapitali vastutav president, Kuningliku Puuetega Inimeste Haridus- ja Hoolekandekomitee aupresident ning Narkomaanide Abistamise sihtkapitali president. Tema peamiseks huvivaldkonnaks ongi narkomaania vastu võitlemise edendamine.

Ta on teinud koostööd Muhammed Yunusega, kelle pank pakub naistele väikelaenu üle maailma. Selle toetamiseks on Sofia reisinud Mehhikos, Tšiilis, Bangladeshis, Colombias ja El Salvadoris.

Sofia on San Fernando Kaunite Kunstide Kuningliku Akadeemia ja Kuningliku Ajalooakadeemia auliige. Lisaks on ta audoktor Rosario, Valladolidi, Cambridge'i, Oxfordi, Georgetowni, Evora, St. Mary Ülikoolis.

## Esivanemad

Sofia on nii isa kui ka ema poolt Suurbritannia ja Iirimaa kuninganna Victoria järeltulija ning oma abikaasa kolmas nõbu. Ta on Hannoveri printsi Ernst Augusti esimene nõbu ja oma vanavanaisa, Kreeka kuninga Georgios I, kaudu prints Charlesi teine nõbu. Christian IX ja kuninganna Victoria kaudu on ta Elizabeth II kolmas nõbu. Lisaks on ta prints Philipi esimene nõbu.

## Tiitlid
*Tema Kuninglik Kõrgus Kreeka ja Taani printsess Sophia (1938–1962)
*Tema Kuninglik Kõrgus Hispaania printsess Sofia (1962–1969)
*Tema Kuninglik Kõrgus Hispaania printsess (1969–1975)
*Tema Majesteet Hispaania kuninganna Sofia (1975–2014)

## Tunnustus
*2007 Maarjamaa Risti I klassi teenetemärk
Polychaos dubium

***Polychaos dubium*** (varem ***Amoeba dubia***) on protistide liik  perekonnast *Polychaos*.

Liiki kirjeldas esimesena õigesti Schaeffer (1916).

*Polychaos dubium* on umbes 0,4 mm pikkune. Tal on üks või mitu tuikekublikut. Kulendeid on palju. Nad on lamedad ja sileda pinnaga. Tsütoplasmakristallid on mitmesuguse kujuga, kuni 30 μm pikkused. 

Ta on tavalise amööbi kõrval üks kahest suurest vabalt elavast amööbist. Sel liigil on üks suuremaid genoome (670 miljardit DNA ühikut (aluste paari)).
Amoeba gorgonia

***Amoeba gorgonia*** Pen. on protistide liik amööbi perekonnast.

See liik on sage. Eluneb järvedes ja soodes veetaimedel.

Liikumatus olekus on nad kerakujulised, muutuva hulga "kiirtega", läbimõõt 0,04...0,05 mm. Kulgemise ajal on nad nuiakujulised, kuni 0,1 mm pikkused.

Rakutuum on vesikulaarne, suure endosoomiga. 

Elunevad magevees taimede juures.
Amoeba guttula

***Amoeba guttula*** Duj. on protistide liik amööbi perekonnast.

Mõõtmed on 30...35 korda 20...25 μm, liikumiskiirus 160 μm minutis. 

Rakk on kulgemise ajal nuiakujuline (munajas). Sageli esineb nibutaolisi sakke. Jämedas otsas on suhteliselt vähe suuri graanuleid, peenemas otsas neid ei ole. 

Sellel liigil kulendid puuduvad. Kulgeb ektoplasma lainelise paisumise abil. Kulgemine on kindla suunaga. Ta liigub jäme ots ees. 

Rakutuum on vesikulaarne. 

Eluneb magevees taimede juures. 

## Välislingid
*Joonis
Teljeriigid

**Teljeriikideks** kutsuti Teise maailmasõja ajal Itaaliat, Saksamaad, Jaapanit ja nende liitlasi.
## Vaata ka
*Berliini-Rooma telg
*Teraspakt
Bulgaaria peaminister

**Bulgaaria peaminister** on Bulgaaria valitsusjuht, alates 1879. aastast täidesaatva võimu kõrgeim esindaja.

Viimati oli Bulgaaria peaminister 16. jaanuarist 11. detsembrini 2025 Rosen Željazkov. Esimene peaminister oli Todor Burmov.

## Peaministrid Bulgaaria Vürstiriigis
* Todor Burmov, 1879
* Kliment Turnovski, 1879–1880
* Dragan Cankov, 1880
* Petko Karavelov, 1880–1881
* Johan Casimir Ehrnrooth, 1881
* Leonid Sobolev, 1882–1883
* Dragan Cankov, 1883–1884
* Petko Karavelov, 1884–1886
* Kliment Turnovski, 1886
* Petko Karavelov, 1886
* Vasil Radoslavov, 1886–1887
* Konstantin Stoilov, 1887
* Stefan Stambolov, 1887–1894
* Konstantin Stoilov, 1894–1899
* Dimitǎr Grekov, 1899
* Todor Ivančov, 1899–1901
* Račo Petrov, 1901
* Petko Karavelov, 1901–1902
* Stojan Danev, 1902–1903
* Račo Petrov, 1903–1906
* Dimitǎr Petkov, 1906–1907 (mõrvati ametipostil)
* Dimitǎr Stančov, 1907 (peaministri kohusetäitja)
* Petǎr Gudev, 1907–1908
* Aleksandǎr Malinov, 1908

## Peaministrid Bulgaaria Kuningriigis

* Aleksandǎr Malinov, 1908–1911
* Ivan Gešov, 1911–1913
* Stojan Danev, 1913
* Vasil Radoslavov, 1913–1918
* Aleksandǎr Malinov, 1918
* Teodor Teodorov, 1918–1919
* Aleksandǎr Stambolijski, 1919–1923 (kukutati võimult riigipöördega)
* Aleksandǎr Cankov, 1923–1926
* Andrej Ljapčev, 1926–1931
* Aleksandǎr Malinov, 1931
* Nikola Mušanov, 1931–1934 (kukutati võimult riigipöördega)
* Kimon Georgiev, 1934–1935
* Petǎr Zlatev, 1935
* Andrej Tošev, 1935
* Georgi Kjoseivanov, 1935–1940
* Bogdan Filov, 1940–1943
* Petǎr Gabrovski, 1943 (peaministri kohusetäitja)
* Dobri Božilov, 1943–1944
* Ivan Bagrjanov, 1944
* Konstantin Muraviev, 1944 (kukutati võimult riigipöördega)
* Kimon Georgiev, 1944–1946

## Peaministrid Bulgaaria Rahvavabariigis

* Georgi Dimitrov, 1946–1949
* Vasil Kolarov, 1949–1950
* Vǎlko Červenkov, 1950–1956
* Anton Jugov, 1956–1962
* Todor Živkov, 1962–1971
* Stanko Todorov, 1971–1981
* Griša Filipov, 1981–1986
* Georgi Atanasov, 1986–1990
* Andrej Lukanov, 1990

## Peaministrid Bulgaaria Vabariigis

* Dimitǎr Popov, 1990–1991
* Filip Dimitrov, 1991–1992
* Ljuben Berov, 1992–1994
* Reneta Indžova, 1994–1995
* Žan Videnov, 1995–1997
* Stefan Sofijanski, 1997 (peaministri kohusetäitja)
* Ivan Kostov, 1997–2001
* Simeon II, 2001–2005
* Sergej Stanišev, 2005–2009
* Bojko Borisov, 2009–2013
* Marin Rajkov, 2013 (peaministri kohusetäitja)
* Plamen Orešarski, 2013–2014
* Georgi Bliznaški, 2014 (peaministri kohusetäitja)
* Bojko Borisov, 2014–2021
* Stefan Janev, 2021 (peaministri kohusetäitja)
* Kiril Petkov, 2021–2022
* Gǎlǎb Donev, 2022–2023
* Nikolaj Denkov, 2023–2024
* Dimitǎr Glavčev, 2024–2025
* Rosen Željazkov, 2025
Andréas (Kreeka ja Taani prints)

**Andréas** (20. jaanuar 1882 Ateena – 3. detsember 1944 Monte Carlo) oli Kreeka ja Taani prints Glücksburgi dünastiast. Tema vanemad olid Kreeka kuningas Geórgios I ja kuninganna Olga.

Kuigi Andréase isa oli rahvuselt taanlane ja ema venelane, õppis prints varakult selgeks kreeka keele ning suhtles oma perekonnaga ainult selles keeles.

Prints Andréas sai sõjaväelise hariduse Ateena sõjakoolides. Balkani sõdades ja Esimeses maailmasõjas ta ei osalenud, kuid tal oli sümboolne auaste Kreeka, Saksamaa ja Venemaa sõjaväes.

Aastal 1917 läks ta koos oma venna, kuningas Konstantínos I-ga neljaks aastaks eksiili. 1921. aastal naasis ta Kreekasse ning juhatas Kreeka vägesid Kreeka-Türgi sõjas Sakarya lahingus. 

1922. aasta riigipöörde järel vahistati prints Andréas, ta anti sõjakohtu alla ja mõisteti süüdi Sakarya lahingus käskude eiramises ja omaalgatuslikus tegutsemises. Ta pagendati eluks ajaks Kreekast ja jäi lõpuks elama Prantsusmaale. Kuigi tema pagendus tühistati 1936. aastal, külastas ta Kreekat vaid lühiajaliselt.

Prints Andréas suri 3. detsembril 1944. aastal Monacos Monte Carlo hotellis Metropole südamepuudulikkuse tagajärjel.

Ta oli nii Kreeka kui ka Taani kuningakoja liige.

## Perekond
Ta oli abielus Battenbergi printsessi Alice'iga. Neil sündis viis last:
* Margarita (1905–1981)
* Theodora (1906–1969)
* Cecilia (1911–1937)
* Sofia (1914–2001)
* Philippos (1921–2021)

Hiljem, 1930. aastatel nende abielu lagunes ja valdava osa ajast elasid abikaasad eraldi. Prints Andréase kaaslaseks sai siis krahvinna Andrée de La Bigne.

Teise maailmasõja ajal teenis tema poeg Suurbritannia mereväes, aga kõik tütred olid abielus saksa aadlikega, kellest 3 olid natsipartei liikmed.
Amoeba discoides

***Amoeba discoides*** Sch. (ka: *Metachaos discoides*) on protistide liik amööbi perekonnast.

Kulgemise ajal on pikkus umbes 0,4 mm.

Kulendeid on vähe, need on nürid. 

Endoplasmas on palju jämedaid graanuleid. Tsütoplasmakristalle on palju, need on kahekordse tüvipüramiidi kujulised ja 2,5 μm paksused. 

Ta elab madalas selges kergelt liikuvas magevees. Ta ei armasta otsest päikesevalgust.  

## Kirjandus
*Catherine Hayes.  An Account of ''Amoeba discoides''; its Culture and Life History, 1916 (pdf)
Vampiirid meie seas

**"Vampiirid meie seas"** (originaalpealkiri **"The Breed"**) on 2001. aasta põnevus-/õudusfilm, mille tegevus toimub düstoopilises tulevikus, kus inimeste kõrval eksisteerivad ka vampiirid, kes on aga rahumeelne rass ja elavad eraldatud kommuunis.

## Sisu
Kui tundmatu vampiir tapab politseinik Steve Granti (Bokeem Woodbine) silme all tema partneri, värbab NSA (*National Security Agency*) ta enda ridadesse tööle. Seal saab ta teada, et lisaks inimestele elab planeedil ka umbes 4000 vampiiri, kes on suutnud luua sünteetilise aseaine verele ja on seega rahumeelsed. Leidub vaid üksikuid erandeid. Grantile määratakse uueks partneriks vampiirikommuuni politseiohvitser Aaron Gray (Adrian Paul). Koos hakkavad nad uurima kahtlasi mõrvajuhtumeid, kus noorte tüdrukute mõrvariks paistab olevat just vampiirirassi esindaja.

## Osatäitjad
*Adrian Paul – Aaron Gray
*Bokeem Woodbine – Steve Grant
*Péter Halász – Cross
*Bai Ling – Lucy Westenra
*James Booth – Fleming
*Lo Ming – Jack Seward
*Paul Collins – Calmet 
*Debbie Javor – Section Chief 
*Reed Diamond – Phil 
*John Durbin – Boudreaux 
*Zen Gesner – West 
*István Göz – Dr. Orlock 
*William Hootkins – Fusco 

## Välislingid
*
Amoeba alveolata

***Amoeba alveolata*** Mereschk.  on protistide liik amööbi perekonnast.

Läbimõõt ilma kulenditeta on 17 μm. 

Kulendid ulatuvad tähekujuliselt kiirtena välja. Kulgeb igas suunas. 

Eluneb pelagiaalis.
Pengiran Anak Saleha

**Tema Majesteet Raja Isteri Pengiran Anak Hajah Saleha** ehk lühemalt **Pengiran Anak Saleha** (täielik nimi malai keeles Kebawah Duli Yang Maha Mulia Paduka Seri Baginda Raja Isteri Pengiran Anak Hajah Saleha; sündinud 7. oktoobril 1946) on Brunei sultani Hassanal Bolkiah abikaasa alates aastast 1967.

## Perekond
Temal ja sultanil on 12 last:
* Kroonprints Al-Muhtadee Billah Bolkiah (sündis 1974)
* Printsess Majeedah Bolkiah (sündis 1976)
* Prints Azim Bolkiah (1982–2020)
* Prints Malik Bolkiah
* Prints Mateen Bolkiah
* Prints Wakeel Bolkiah
* Printsess Rashidah Bolkiah
* Printsess Muta-Wakkilah Bolkiah
* Printsess Hafizah Bolkiah
* Printsess Azemah Bolkiah
* Printsess Fadzilah Bolkiah
* Prints Abdul Wakeel
Claus von Amsberg

**Prints Claus, Jonkheer van Amsberg** (sünninimi **Klaus-Georg Wilhelm Otto Friedrich Gerd von Amsberg**, pärast Hollandi kodakondsuse saamist **Claus George Willem Otto Frederik Geert van Amsberg**; 6. september 1926 Hitzacker – 6. oktoober 2002 Amsterdam) oli Madalmaade kuninganna Beatrixi abikaasa 1966. aastast surmani.

## Perekond
Ta abiellus 1966. aastal Madalmaade printsessi Beatrixiga, kellest 1980. aastal sai kuninganna. Neil sündis kolm last:
*kroonprints (Oranje prints) ja alates 2013. aastast kuningas Willem-Alexander (sündis 1967) 
*prints Johan Friso (1968–2013) 
*prints Constantijn (sündis 1969)
Amoebidae

***Amoebidae*** on peamiselt amööbse eluvormiga protistide sugukond. 

Sugukonna autor on Ehrenberg (1838).  

## Süstemaatika
Sugukond arvatakse *[[Tubulinida]]* seltsi *[[Tubulinea]]* klassist. Teise süsteemi järgi käsitletakse neid *[[Euamoebida]]* seltsist, mis arvatakse *[[Lobosea]]* klassi (või *[[Lobosa]]* klassi). 

## Tunnused
Sugukonna esindajatele on tüüpilised kulendid ehk pseudopoodid, mis muudavad kuju.  Kulgemisel on üks kulend domineeriv, teised tõmbuvad tagasi ning tsütoplasma voolab domineeriva kulendi suunas. Mõnikord kulgeb rakk "kõndimise" teel: suhteliselt püsivad kulendid on jalgade eest. Erinevalt teistest *Tubulinea* klassi  esindajatest neil subpseudopoodid puuduvad.  

Rakusein puudub.  

Kuju on ligikaudu silindriline. 

Tsütoplasma on granuleeritud. 

## Perekonnad
Kõige tähtsamad perekonnad on *Amoeba* ja *Chaos*, millele on iseloomulikud pikivaod. 

**Amoeba* (amööb)
**[[Chaos (perekond)|Chaos]]* 
**[[Deuteramoeba]]*
**[[Entamoeba]]* (sealhulgas *Entamoeba histolytica* (düsenteeria siseamööb) 
**[[Hydramoeba]]*
**[[Metachaos]]*
**[[Parachaos]]*
**[[Polychaos]]*
**[[Stygamoeba]]*
**[[Trichamoeba]]*
Kärevere sild

**Kärevere sild** on maanteesild Tallinna–Tartu–Võru–Luhamaa maantee 166. kilomeetril, Tartu poolt tulles vahetult enne Käreveret.

## Ajalugu
Enne 1923. aastat ületati Kärevere juures Emajõge parvega. Tallinna ja Tartu vaheliseks liiklemiseks oli peamine marsruut Piibe maantee.

Aastatel 1923–1928 kasutati ülesõiduks nn nahksilla tüüpi ujuvsilda, kuid et see takistas laevasõitu, otsustati see asendada püsisillaga.

1928. aastal ehitati Kärevere sild, pikkusega 48 meetrit, kuid tehniliste puuduste tõttu varises see sild sama aasta 14. detsembril kell 21.15 kokku. 1930. aasta märtsis toimunud kohtuprotsessi tulemusena mõisteti Ado Johanson silla projekteerija ja ehitajana süüdi. Kohus mõistis talle ühekuulise aresti ning Tartu maavalitsus nõudis tagasi 64 000 krooni, mis oli kulunud silla projekteerimiseks ja ehitamiseks. Esimene sild oli ühesildeline raudbetoon-konsooltalasild.

Umbes 1929. aastal ehitati üle Emajõe puitsild.

Aastatel 1936–1937 rajas Soome firma Cyclop raudbetoonist õõnesristlõikega taladega jätkuvtalasilla. Silla pikkus oli 82,4 meetrit. Sild ehitati kuivale maale, hiljem õgvendati jõgi selle alt läbi voolama.

Raudbetoonsild purustati II maailmasõjas 1941. aastal. Vana silla sambavundamendid säilisid. 1945. aastal ehitati sõjas purustatud silla asemel uuesti puitsild (pikkus 73 meetrit).

1941. aastal purustatud silla sambavundamentidele ehitati 1953–1954 uus monoliitraudbetoonist sild. Sild ehitati 3-sildeline (silded 20-27-20m), gerbertalasüsteemis. Silla pikkus oli 66,7 meetrit pluss kaldakonsoolid 8,6 meetrit.

1992. aastal tehtud silla ülevaatus näitas, et silla tehniline olukord jätab soovida, mistõttu telliti Tallinna Tehnikaülikooli ehitiste projekteerimise instituudi ekspertidelt täpsem hinnang. 1995. aastal valminud hinnangus anti konkreetsed soovitused remondi teostamiseks. Arvestades liikluskoormust jõuti järeldusele, et otstarbekam on ehitada uus sild. 1999. aastal avatigi liikluseks uus raudbetoonsild. 1956. aastal valminud sild jäi alles, kuid suleti liikluseks.


Fail:Kärevere sild 2007 1.jpg|Kärevere sild 2007. aastal
Fail:Kärevere sild 2007 3.jpg|Kärevere sild 2007. aastal
Fail:Kärevere sild 2007 4.jpg|Kärevere sild 2007. aastal
Fail:Kärevere sild 2007 5.jpg|Taamal paistab 1956. aastal ehitatud sild
Fail:Kärevere sild 1928.jpg|1928. aastal pärast valmimist kokku kukkunud Kärevere sild
Fail:Kärevere sild 1936.jpg|Kärevere puitsild 1936. aastal


## Viited

## Välislingid

* Alo Lõhmus.  Wabariigi lohakuse musternäidis: Kärevere sillavaring, Postimees, 13. detsember 2008
Mūzah bint Nāşir al-Misnid

**Mūzah bint Nāşir al-Misnid** (araabia keeles **لشيخة موزة بنت ناصر المسند**, sündinud 8. augustil 1959) on endise Katari emiiri Ḩamad ibn Khalīfah Āl Thānī teine abikaasa.

## Perekond
Tal on endise emiiriga seitse last:

* Tamīm ibn Ḩamad Āl Thānī (sündis 1980) (emiir aastast 2013).
* Jassim Hamad Al-Thani
* Joaan Hamad Al-Thani
* Khalifa Hamad Al-Thani
* Mohammed Hamad Al-Thani
* Sheikha Al-Mayassa Hamad Al-Thani 
* Sheikha Hind Hamad Al-Thani
Arutlev kirjand

**Arutlev kirjand** on kirjand, mille sisuks on kujuteldavale lugejale (haritud kaasmaalasele) mingis küsimuses oma seisukoha tutvustamine ja veenev põhjendamine. Lisaks veenvusele peab kirjand olema huvitav, värskete mõtetega, asjalik, loogilise mõttelõngaga, ladusa ja tabava väljenduslaadiga. 

Eesti koolides on arutlev kirjand emakeele riigieksami vorm - nn küpsuskirjand. 

Teema on enamasti sõnastatud pealkirjas – see on ainevaldkond ja elunähtuste ring, millest kirjutamisel lähtutakse. 

Kirjandi struktuur:

# Sissejuhatus, mis peab haarama lugeja huvi ja tähelepanu, viitama autori põhiideele, mida hakatakse tõestama, ning andma ettekujutuse, mis nurga alt teemale lähenetakse;
# Teema arendus - teemast tuleneva ja sissejuhatuses tutvustatud põhiidee kaitsmine näidete ja põhjendustega, kusjuures iga tervikliku mõtte arendus, mis koosneb väitest ja selle põhjendustest, moodustab tekstis ühe lõigu ning lõigud moodustavad üksteisega haakudes loogilise terviku;
# Kokkuvõte, mis kordab põhiideed, suunab lugeja tagasi kirjandis käsitletud materjali juurde ning tõmbab otsad kokku.  

Arutlevas kirjandis kasutatakse publitsistlikku stiili, st kirjandi väljendusvahendid jäävad kirjakeele raamidesse. 

Kirjandi tavaline maht on 600-800 sõna.
Rāniyā al-‘Abd Allāh

**Rāniyā al-‘Abd Allāh** (araabia keeles **رانيا العبدالله**; sündinud 31. augustil 1970 Al-Kuwaydis)  on Jordaania kuninganna, kuningas ‘Abd Allāh II abikaasa.

## Perekond
Abielust kuningaga on tal neli last:
* prints Ḩusayn (sündis 1994)
* printsess Iman (sündis 1996)
* printsess Salma (sündis 2000)
* prints Hashem (sündis 2005)

## Välislingid

*www.queenrania.jo, kuninganna ametlik veebileht
*Queen Rania, Jordaania kuninganna ametlik YouTube kanal
Põhja konn

**Põhja konn** on Friedrich Reinhold Kreutzwaldi 1866. aastal kogumikus "Eesti rahva ennemuistsed jutud" ilmunud muinasjutu "Põhja konn" üleloomulikust olendist tegelane, konnataoline koletis.

"Põhja konna" aluseks on Eestiski populaarne rahvusvaheline muinasjututüüp "Lohetapja", kuid August Annisti arvates soovis Kreutzwald lohe omadused eestipärasemale olevusele üle kanda, mõeldes selleks välja põhja konna.

Kreutzwald kujutab põhja konna hiiglasliku olevusena, kellel oli härja keha, konna jalad ja mao saba. Põhja konna keha oli kaetud kivist ja rauast tugevamate soomustega, tema silmad hiilanud heledamini kui küünlad. Põhja konn püüdnud kõike enda teel hävitada ning ajanud ta suust välja tuld ja suitsu. Nagu sünnib teisteski lohetapmislugudes, hävitas põhja konna noormees kavalust appi võttes.

## Põhja konn teistes kirjandusteostes

Andrus Kivirähki romaanis "Mees, kes teadis ussisõnu" on Põhja Konn vähemalt teose peategelase jaoks positiivne olend, kes kunagi suutis hävitada kõiki vaenulikult meelestatud võõramaalasi, kuid raamatu tegevusajal magab ta kuskil salajases koopas igavest und. Kivirähki raamatu Põhja Konn on igavene ja hävimatu, samas aga une tõttu ka täiesti tegevusvõimetu.

## Viited

## Välislingid
* Tekst Vikitekstides
Highway 61 Revisited

"**Highway 61 Revisited**" on Bob Dylani kuues stuudioalbum, mis ilmus 1965. aastal plaadifirma Columbia Records väljaandel. 

See on Dylani esimene album, mis on lindistatud täielikult koos täiskoosseisus rokkansambliga. See on tuntud lugude "Like a Rolling Stone" ja "Ballad of a Thin Man" poolest, millest esimese valis  ajakiri Rolling Stone 2004. aastal parimaks lauluks läbi aegade. "Desolation Row" oli samas edetabelis 185. ning plaadi nimilaul 364. koha vääriline.

## Laulud
Kõikide laulude autor on Bob Dylan.

#"Like a Rolling Stone"
#"Tombstone Blues"
#"It Takes a Lot to Laugh, It Takes a Train to Cry"
#"From a Buick 6"
#"Ballad of a Thin Man"
#"Queen Jane Approximately"
#"Highway 61 Revisited"
#"Just Like Tom Thumb's Blues"
#"Desolation Row"
Tubulinea

***Tubulinea*** ehk ***Lobosea*** on protistirühma *[[Amoebozoa]]* alajaotus. 

Rühma *Tubulinea* autorid on Smirnov jt (2005), rühma *Lobosea* autorid Cavalier-Smith jt (2004). 

Juba varem on mõned uurijad, nagu Jahn, paigutanud kõik granulaarsete kulenditega amööbsed organismid kokku, kuigi enamik jaotas loboossed amööbsed organismid testaatseteks (*[[Testacealobosia]]*) ja paljasteks (*[[Gymnamoebia]]*). Viimane on polüfüleetiline rühm, kuid I. Bolivari jt molekulaarsete sugupuude abil leidi monofüleetiline tuumrühm. Hiljem selgus, et testaatsed loboossed amööbsed organismid kuuluvad samasse rühma, millele anti nimeks *[[Lobosea]]* ranges mõttes (Cavalier-Smith jt) või Tubulinea (Smirmov jt).  

Sellesse rühma kuuluvad teiste seas perekonnad *Amoeba* (amööb), *[[Arcella]]* ja *[[Difflugia]]*. 

Enamikul selle rühma esindajatel on kulgemise ajal ligikaudselt silindriline kehakuju või nad sopistavad välja rohkesti silindrilisi kulendeid. Igal kulendil on üksainus keskne granulaarne tsütoplasmavoog; subpseudopoode ei ole. Selle poolest erinevad selle klassi esindajad teistest amööbse eluvormiga organismidest, kuigi mõne liigi puhul pole tegemist tavalise kulgemisviisiga.  

## Seltsid
Rühma *Tubulinea* kuuluvad seltsid *[[Tubulida]]* (kuhu kuuluvad sugukonnad *[[Amoebidae]]* ja *[[Hartmannellidae]]*), *[[Leptomyxida]]* ja *[[Arcellinida]]*. Kahtlusega paigutatakse sinna ka sugukonnad *[[Echinamoebidae]]* ja Trichosidae*.

Rühm *Lobosea* jaotatakse järgmiselt:
*selts *Euamoebida
** sgk *[[Amoebidae]]
** sgk *Echinamoebidae*
** sgk *Hartmannellidae
** sgk *[[Paramoebidae]]*
** sgk *[[Thecamoebidae]]*
** sgk *[[Vannellidae]]*
** sgk *[[Vexilliferidae]]
* selts *Himatismenida*
** sgk *Cochliopodiidae*
* selts *Leptomyxida*
** sgk *Flabellulidae*
** sgk *Leptomyxidae''

## Kirjandus
*Bolivar, I., Fahrni, J.F., Smirnov, A. & Pawlowski, J. (2001). "SSU rRNA-based Phylogenetic Position of the Genera Amoeba and Chaos (Lobosea, Gymnamoebia): The Origin of Gymnamoebae Revisited". Molecular Biology and Evolution 18: 2306-2314. 
*Cavalier-Smith, T., Chao, E-Y, Oates, B. (2004). "Molecular phylogeny of the Amoebozoa and evolutionary significance of the unikont Phalansterium". European Journal of Protistology 40: 21-48. 
*Smirnov, A.V., Nassonova, E.S., Berney, C., Fahrni, J., Bolivar, I. & Pawlowski, J. (2005). "Molecular phylogeny and classification of the lobose amoebae". Protist 156: 129-142.
Ralf Parve

**Ralf Parve** (1938. aastani **Ralf Perman(n)**; 25. juuni 1919 Rakvere – 29. aprill 2011) oli eesti ajakirjanik, kirjanik ja kirjandustegelane.

Lõpetas 1938 Tallinnas gümnaasiumi, oli Teises maailmasõjas Punaarmees ning töötas 1938–1940 ja 1944–1951 ajakirjanikuna: Spordiajakirja Uudislehes 1938-1940 ja Päevalehe toimetuses 1940. aastal. Pseudonüümid Nähvits, Mart Raju, Rahula Pärn, Sassa Melder. 

Ralf Parve oli Eesti NSV Pioneeriorganisatsiooni ajakirja Pioneer tegevtoimetaja 1940–1941, Teises maailmasõjas Punaarmee Eesti laskurkorpuses 1941–1944, ajalehe Punaväelane toimetuse liige 1944–1946, ELKNÜ KK ja pioneeriorganisatsiooni häälekandja Säde toimetaja 1946–1949, ajakirja Pioneer toimetaja 1947–1948, Loomingu vastutav sekretär 1950–1951.

SMERŠi ja KGB agendinimi Peiker, aastatel  1960–1970 NSV Liidu-Soome ühingu Eesti osakonna esimees.

Ralf Parve oli NLKP liige aastatel 1947–1989. Eesti Nõukogude Kirjanike Liidu ja Eesti Kirjanike Liidu liige oli ta 1945. aastast. Eesti Nõukogude Kirjanike Liidu juhatuse liige aastail 1958–1976, 1986–1989,  Eesti NSV Kirjanike Liidu presiidiumi liige 1966–1976, Eesti NSV Kirjanike Liidu juhatuse sekretär aastail 1971–1976.

## Looming
Kirjutanud 1940. ja 1950. aastatel ajastukohast tendentsluulet, hiljem isikupärasemat kodanikulüürikat ("Tuulenooled", "Kõik kulgeb iseenda kaudu"). Avaldanud rohkesti luule- ja proosaraamatuid lastele, mälestusliku taustaga publitsistikakogumikke, kirjandusloolisi uurimusi, ajakajalisi satiirilisi teatritekste, vesteid ja tõlkeid. Koos abikaasa Lilli Prometiga kirjutanud 4 reisiraamatut.

2010. aastal ilmus kirjanikul meenutusteraamat "Minu aeg" (Eesti Keele Sihtasutus)
### Luulekogud
*"Sõduri südamest" (1945)
*"Vabadussamba vari" (1953)
*"Avatud värav" (1958)
*"Lüüriline stenogramm" (1964)
*"Õnnevalu" (1979)
*"Tuulenooled" (1969), valikkogu
*"Kõik kulgeb iseenda kaudu" (1989), valikkogu
### Lasteraamatud
*"Tuul puhub lippudes" (1956)
*"Karsumm" (1958)
*"Lastevärsse" (1966)
*"On inimesi erinimelisi" (1984)
### Publitsistikakogud
*"Mõttematkad" (1963)
*"Kiindumused" (1972)
### Vestekogumik
*"Sassa Melderi kõned" (1970)
### Näidendid
*"Seitsmemagajapäeval" (1964)
*"Pimedus tähendab ööd" (1971)
### Kirjandusloolised uurimused
*"August Alle" (1960)
*"August Alle ja teised" (1983)

## Tunnustus
*Eesti NSV teeneline kirjanik 1959
*Eesti NSV kirjanduse aastapreemia 1971 ("Pimedus tähendab ööd")
*Tööpunalipu orden
*Punatähe orden
*2 Austuse märki

## Isiklikku
Tal oli Lilli Prometiga poeg Ralf R. Parve.

## Artiklid
*Mida rääkis Ralf Parve. Blogi Tuleb, 3. oktoober 2008
*Raamatuesitlus Ralf Parve juures. Blogi Tuleb, 11. jaanuar 2011
*Raamatuesitlus Ralf Parve juures. Nõmme Sõnumid, 12. jaanuar 2011 
*Suri kirjanik Ralf Parve. EPL, 2. mai 2011 

## Viited

## Välislingid

*
*Haud Tallinna Metsakalmistul